section_heading: Izvori
paragraph_text: Budući da je riječ o starome stadionu koji ima nedostatak prostora i gusti raspored prostorija, PAO se odlučio u konačnici preseliti s njega. Zbog toga su krenuli pregovori između grčke Vlade, atenskog gradskog poglavarstva te Panathinaikosovih sportskih divizija (nogomet, košarka, odbojka i amateri) kako bi se izgradio novi sportski kompleks. U konačnici je odabrana gradska četvrt Votanikos kao i planovi o počecima gradnje od 2008. Tadašnja atenska gradonačelnica Dora Bakoyannis izjavila je da će taj projekt revitalizirati to područje a klubu donijeti benefit.